stanford-oval/wikipedia huggingface dataset:
בהמות (תנ"ך)
בעידן המודרני > בהמות כסמל

בהמות אינו יצור מן הטבע אלא סמל, הבא להמחיש את עוצמתו של האל. החוקר נ.ה. הבל (1985)[דרוש מקור] טוען שבהמות אינו אלא קישוט ספרותי הבא לסמל את כוחות הכאוס והכפירה שהאל דואג להשאירם תחת תנאים מגבילים כמו את עבדו איוב למען לא יהרסו את בריאתו בטרם עת.
וולפרס (1990)[דרוש מקור] הבחין בדמיון הסמלי בין בהמות לאנשי יהודה הנסים מארצם הנכבשת בידי אשור (המאה ה-8 לפנה"ס).
פרופ' נפתלי הרץ טור-סיני[דרוש מקור] הניח שדמות בהמות במקרא מהווה ציטוט מסיפור בריאה קדום יותר הממוען ללויתן שייצג כוח אלוהי כביר, לעומת החיות, הטורפים, ואוכלי העשב ה"רגילים" ששמשו כמזון ליצור האלוהי מקדם עד למצב בו לוויתן הפך לאיום על שלטון הבורא עצמו.
חוקרת המזרח הקדום אסתר פוקס (1993)[דרוש מקור] עמדה על האפיונים המגדריים של בהמות ולויתן, לדבריה סיפור איוב מכיל תיאור בעל שתי שכבות:
שכבה אחת בספר ספר איוב, פרק מ', פסוקים ט"ו–ל"ב: בהמות מופיעה כסוג היפופוטם עוצמתית ואדירת ממדים אך עם זאת בעלת מזג פאסיבי, כמעט מבויתת בדומה לאמא אדמה, פוקס הוסיפה כי במסורת המצרית היפופוטמוס סימל מחד אלוהות ניקבית, ומאידך מפלצת כאוס אימתנית, תפיסה זו מתכתבת עם הרעיון של אמא אדמה הקשורה בכאוס וחורבן אך גם בשפע וסדר קוסמי.
בשכבה שנייה של הסיפור ספר איוב, פרק מ"א, פסוקים ה'–כ"ו: דומה ונעשה ניסיון להתרחקות כל דימויי בעלי חיים המוכרים לאדם במטרה לצייר בדמיון הקורא מעין דרקון מחריב המבעיר את כל אשר עומד בפניו.
בעידן המודרני > בהמות כיצור מיתי

חוקרי המאה ה-19 שמו דגש על ההיבטים המיתיים הקשורים לבהמות. התאולוג הרמן גונקל (1895)[דרוש מקור] הבחין במשותף בין דימויי התנ"ך הקשורים לבהמות לבין דימויי המיתולוגיה של המזרח הקרוב.
חוקר המזרח הקרוב הקדום ויליאם פרופ. הניח[דרוש מקור] שקיומו של בהמות כבן לוויה של לוטן תועד כבר באסופת מיתוס אוגרית- עלילות בעל וענת שרווח בכנען, כעבור זמן מה פרופ. הוסיף והשווה בין בהמות לשור גן העדן, יציר המיתולוגיה מסופוטמית הנשחט בידי גילגמש ואנכידו.
וויקמן (1972)[דרוש מקור] שיערה שישנו קשר בין השור של אל המופיע בעלילות בעל וענת ושנודע בשם ארשו-ארס "אהוב-האל". לטענתה ניתן למצוא רמזים לאל זה בשמות מן המקרא המכילים את השורש א.ר.צ, לדוגמה, ספר שמות, פרק ט"ו, פסוק י"ב: ”נָטִיתָ, יְמִינְךָ--תִּבְלָעֵמוֹ, אָרֶץ"”; במדבר טז, לב: ”וַתִּפְתַּח הָאָרֶץ אֶת פִּיהָ וַתִּבְלַע אֹתָם וְאֶת בָּתֵּיהֶם וְאֵת כָּל הָאָדָם אֲשֶׁר לְקֹרַח וְאֵת כָּל הָרֲכוּשׁ”; ספר תהלים, פרק קי"ד, פסוק ז': ”מִלִּפְנֵי אָדוֹן חוּלִי אָרֶץ מִלִּפְנֵי אֱלוֹהַּ יַעֲקֹב”. ספר ישעיהו, פרק ל', פסוק ו': ”מַשָּׂא בַּהֲמוֹת נֶגֶב בְּאֶרֶץ צָרָה וְצוּקָה לָבִיא וָלַיִשׁ מֵהֶם אֶפְעֶה וְשָׂרָף מְעוֹפֵף יִשְׂאוּ עַל כֶּתֶף עֲיָרִים חֵילֵהֶם וְעַל דַּבֶּשֶׁת גְּמַלִּים אוֹצְרֹתָם עַל עַם לֹא יוֹעִילוּ”.
בתרבות

באנגלית, משתמשים במינוח "Behemoth" כדי לציין כל חיה גדולה ורבת עוצמה.
בשפות קיריליות כרוסית, אוקראינית, בלארוסית וכו', ההיפופוטם נקרא בהמות (бегемот) כשם עיקרי או משני.
בספרו של מיכאיל בולגקוב "האמן ומרגריטה" נקרא חתולו של השטן בשם "בהמות".
בעונה השלישית של הסדרה "דיג'ימון" בהמות הוא שמו של האופנוע של הדיג'ימון בלייזבומון.
בהמות הוא שמה של להקת בלאקנד דת' מטאל מפורסמת מפולין.
במשחק הנודע Heroes 3, הבהמות הוא היצור החזק ביותר בעם של הברברים.
במשחקי הדור השלישי של סדרת פוקימון: פוקימון רובי וספיר וברקת וברימייק שלהם פוקימון אומגה רובי ואלפא ספיר הפוקימון האגדי 'גראודון' מבוסס על הבהמות.
ביוגיהו הוא מוצג כקלף מפלצת הגנה ומכונה "מלכם של כל החיות".
במשחק המחשב סטארקראפט בהמות הוא שם הדגם הנפוץ לספינת חלל מסוג Battlecruiser שמשמשת את הטראן.
בספר האינטרנטי worm בהמות הוא אחד מהendbringers, מפלצות חזקות שמאיימות על המין האנושי.
לקריאה נוספת

Bernard. F. Batto, "Behemoth", in: Karel van der Toorn, Bob Becking, and Pieter W. van der Horst (eds.), Dictionary of Deities and Demons in the Bible (DDD), 2nd ed., Leiden: Brill, 1999, pp. 165-169
Michael V. Fox, "Behemoth and Leviathan", Biblica 93.2 (2012), 261-267
הערות שוליים

↑  ויקרא רבה, פרשה י"ג, פסקה ג'.
↑  תלמוד בבלי, מסכת בבא בתרא, דף ע"ד, עמוד ב'
↑  חנוך א', פרק ס, סעיפים 7–9.
| --- | --- |
בקרת זהויות :  NLI: 987007542333405171  GND: 1238047203  LCCN: sh2006000505  VIAF: 3520162844759473240004   WorldCat (עם VIAF): 3520162844759473240004
ברדיה (עיר)

| --- | --- |

 מדינה:  לוב לוב
 גובה:  106 מטרים
 קואורדינטות:  31°45′36″N 25°04′30″E﻿ / ﻿31.76°N 25.075°E﻿ / 31.76; 25.075 
 אזור זמן:  UTC+2
  מפת מיקום  מפה מפורטת   (למפת לוב מוגדלת) טריפולי בנגאזי מיסראתה אל-ביידא רדאמס סבהא תוניסיה אלג'יריה ניז'ר צ'אד סודאן מ. הים התיכוןברדיה(למפת לוב רגילה) טריפולי בנגאזי מיסראתה אל-ביידא רדאמס סבהא תונ. אלג'. ניז'ר צ'אד סו. מ. הים התיכוןברדיה  he tabBackground:;tabBorder:#aaa;defaultTab:0;
 
בַרְדִיַּה (ערבית: البردية, או בוּרדי: البردي) היא עיר נמל בצפון מזרח לוב, סמוך לגבול עם מצרים.
העיר הייתה המבצר האיטלקי המוגן ביותר בלוב במלחמת העולם השנייה, במלחמתם נגד הבריטים. השלטון בעיר עבר ידיים מספר פעמים, עד שנכבשה לבסוף, בנובמבר 1942 בידי הבריטים.
ג'ו פולקס

| --- | --- |

פולקס בשנת 1946
 לידה:  26 באוקטובר 1921 בירמינגהם שבקנטקי
 פטירה:  21 במרץ 1976 (בגיל 54) Eddyville, ארצות הברית 
 עמדה:  סמול פורוורד, פאוור פורוורד
 גובה:  1.96 מטר
 מספר:  10
 מכללה:  אוניברסיטת מארי סטייט
 היכל התהילה:  נבחר כשחקן בשנת 1978
 קבוצות כשחקן
 1946–1954:  פילדלפיה ווריורס
 הישגים כשחקן
 אליפות ליגת ה-BAA‏ (1947)   3 בחירות לחמישיית העונה (1949-1947)   בחירה לחמישיית העונה השנייה (1951)   2 השתתפויות במשחק האולסטאר (1952-1951)   מלך הסלים של ה-BAA‏ (1947)
 
ג'וזף פרנקלין "ג'ו" פולקס (באנגלית: Joseph Franklin "Joe" Fulks;‏ 26 באוקטובר 1921 - 21 במרץ 1976) היה כדורסלן אמריקאי, ששיחק במשך 8 עונות בקבוצת פילדלפיה ווריורס מליגת ה-BAA וליגת ה-NBA. היה מוכר בכינויו "ג'מפינג ג'ו" ("Jumping Joe", ג'ו הקופץ). הוכרז כחבר היכל התהילה של הכדורסל בשנת 1978, כשנתיים לאחר מותו.
נעורים ומכללות

פולקס נולד בעיר בירמינגהם שבקנטקי, ולמד באוניברסיטת מארי סטייט המקומית במשך שנתיים לפני שהתגייס לחיל הנחתים האמריקאי בשנת 1942. הוא שירת בחיל הנחתים במהלך מלחמת העולם השנייה, ושוחרר במאי 1946.
קריירה מקצועית

לאחר שחרורו מהצבא חתם בקבוצת פילדלפיה ווריורס, אשר שיחקה בליגת ה-BAA שזה עתה הוקמה, ושהתמזגה מאוחר יותר לליגת ה-NBA. בעונת הרוקי שלו הוביל פולקס את קלעי ליגת ה-BAA עם 23.2 נקודות למשחק, בפער גדול של 6.3 נקודות מהשחקן הבא ברשימה (בוב פיריק). בפלייאוף הראשון בתולדות הליגה סחף פולקס את קבוצתו לניצחונות על סנט לואיס בומרס (2-0), ניו יורק ניקס (2-1) ושיקגו סטאגס (4-1) בדרך לאליפות ה-BAA. פרשנים רבים מניחים שאילו היו מחולקים בעונה זו פרסי ה-MVP, ה-MVP של סדרת הגמר ורוקי העונה, פולקס היה המועמד הטבעי לזכות בהם. בעונתו השנייה המשיך להוביל את קלעי הליגה עם 21.7 נקודות למשחק, ובפלייאוף ה-BAA העפילו הווריורס בשנית לשלב הגמר, בו הפסידו לבולטימור בולטס בתוצאה 4-2. בעונת 1948/1949 קלע שיא קריירה של 26.0 נקודות למשחק, בעונה בה הצטרף לליגה הסנטר ג'ורג' מייקן, אשר "ירש" את פולקס כשחקן הדומיננטי בליגה. בפלייאוף של אותה עונה נפצע פולקס בתחילת המשחק הראשון של קבוצתו, שהודחה מול וושינגטון קפיטולס.
לאחר 3 עונות השיא הראשונות שלו, קלע פולקס ב-4 העונות הבאות כ-15 נקודות למשחק, ובעונת 1953/1954, שהייתה האחרונה שלו, צנחה תפוקתו ל-2.5 נקודות למשחק בלבד. הישגי הקבוצה לא היו מרשימים במיוחד בתקופה זו, במהלכה לא עברו הווריורס אף שלב בפלייאוף. באותן שנים הצטרפו לפילדלפיה הסמול פורוורד פול אריזין והסנטר ניל ג'ונסטון, שהפכו במהרה לכוכבי הקבוצה על חשבונו של פולקס, והובילו את הווריורס לאליפות ה-NBA בעונת 1955/1956, כשנתיים לאחר פרישתו.
פרופיל כשחקן והישגים

פולקס נודע בשנותיו הראשונות כאחד השחקנים האתלטיים בליגה, וכאחד מחלוצי הג'אמפ שוט. יכולת צבירת הנקודות שלו הייתה יוצאת דופן ביחס לתקופה בה שיחק: בשלוש עונותיו הראשונות קלע פולקס ממוצע של 23.9 נקודות למשחק, בעוד ממוצע הנקודות של קבוצות הליגה באותו פרק זמן עמד על 73.5 בלבד. בעת פרישתו דורג במקום השני ברשימת הקלעים המובילים בתולדות ה-NBA, עם 8,003 נקודות בסך הכול (אחרי ג'ורג' מייקן).
במהלך הקריירה שבר פולקס 4 פעמים את שיא הליגה לנקודות במשחק בודד: במשחקו השמיני בליגה, ב-3 בדצמבר 1946, קבע את השיא על 37 נקודות, ובהמשך שבר את השיא עם תצוגות של 41 ו-47 נקודות. ב-10 בפברואר 1949 קלע פולקס 63 נקודות בניצחון פילדלפיה על אינדיאנפוליס ג'טס, ובכך שבר את שיא ה-BAA בפעם הרביעית והאחרונה. באופן אירוני, באותו משחק נכחו 1,500 צופים בלבד - הנתון הנמוך ביותר בכל עונת 1948/1949 - בעקבות שביתת תחבורה בעיר פילדלפיה. שיא זה נותר כשיא הליגה במשך יותר מ-10 שנים, עד תצוגת 64 הנקודות שקלע אלג'ין ביילור בשנת 1959.
בשנת 1971 נבחר פולקס כאחד מעשרת שחקני "קבוצת כל הזמנים של ה-NBA", שהוכרזה במסגרת ציון 25 שנים להקמת הליגה. פולקס הוא אחד משני חברי הקבוצה (יחד עם בוב דייוויס) שלא נכללו ברשימת 50 השחקנים הגדולים בתולדות ה-NBA שנבחרה בשנת 1996.
לאחר הפרישה

לאחר פרישתו חזר פולקס להתגורר במחוז מרשל שבקנטקי. ב-21 במרץ 1976, בהיותו בן 54, פולקס נורה למוות על ידי בנה של חברתו במהלך ויכוח על אקדח.
ביאורים

↑  הפרסים הנ"ל נחנכו בעונות 1957, 1969 ו-1953, בהתאמה.
↑  מקס זסלופסקי זכה בעונת 1947/1948 בתואר מלך הסלים של ה-NBA, אף על פי שממוצע הנקודות שלו היה נמוך יותר (21.0), מאחר שסך הנקודות שקלע (1,007) היה גבוה משל פולקס (949).
הערות שוליים

↑  דף השחקן באתר היכל התהילה
↑  המובילים הסטטיסטיים של עונת 1946/1947, באתר basketball-reference.com
↑  סיכום עונת 1946/1947, באתר הרשמי של ה-NBA
1 2  פרופיל השחקן, באתר הרשמי של ליגת ה-NBA
↑  הקלעים המובילים בתולדות ה-NBA, נכון לסוף עונת 1953/1954, באתר basketball-reference.com
↑  סטטיסטיקות המשחק בין פילדלפיה לאינדיאנפוליס, באתר basketball-reference.com
↑  הידיעה מעיתון The Evening News, באתר newspapers.com
ברנטה לבנת-לחי

| ברנטה לבנת-לחי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: אווזאים
תת־סדרה:: תרופודה
משפחה:: ברווזיים
סוג:: ברנטה
מין:: ברנטה לבנת-לחי
שם מדעי
 Branta leucopsis ‏בכשטיין, 1803
תחום תפוצה


ברנטה לבנת-לחי (שם מדעי: Branta leucopsis) היא מין אווז מהסוג ברנטה. הברנטה נפוצה באזור צפון האוקיינוס האטלנטי והאיים והחופים סביבו. האווז קיבל את שמו האנגלי: "Barnacle goose", עקב מיתוס שצמח בימי הביניים הטוענת שמקורו של אווז זה הוא מזיפרגליים. על תיאוריה זו (אנ') נשענו חוקרים קדומים עד המאה ה-19 וה-20.
מאפיינים

אורכה 55–70 סנטימטרים, מוטת כנפיה 130–145 סנטימטרים ומשקלה 1.2–2.3 קילוגרם. הברנטה בעלת לחיים לבנות, מקור וצוואר שחורים וגוף אפור, בטן לבנה והיא מפוספסת בכנפיים. המקור קצר ושחור ומותאם לניקור עשבים. הברנטות מתקהלות בחבורות שנודדות בחורף דרומה ובקיץ מצפינות. הן נפוצות ברחבי האזור הארקטי שמשוודיה עד קנדה וכן בגרינלנד, איסלנד ואיים נוספים.
זוג הברנטות מקנן בראשי צוקים בולטים המגוננים על האפרוחים מפני שועלי שלג ודובי קוטב. הוריהם מאכילים אותם על הצוקים עד לגיל 3 ימים ואז הברנטות נאלצות לרדת בשביל לאכול עשבים שגדלים למטה. האפרוחים נאלצים לקפוץ מהצוקים התלולים, אך עקב ממדיהם, קלותם ונוצות המוך שלהם חלקם מצליחים לשרוד את הנפילה הקשה. אחרים לא שורדים את הפציעות ומתים או נטרפים על ידי שועלי שלג שנמשכים לאווזים הפצועים ולהוריהם המגעגעים.
גלריה

Museum specimen
הערות שוליים

↑  ברנטה לבנת-לחי באתר הרשימה האדומה של IUCN
| --- | --- |
בקרת זהויות :  NLI: 987007282994605171  LCCN: sh85011892
ברנטה (כפר)

ברנטה (בהונגרית: Berente) הוא כפר במחוז בורשוד-אבאוי-זמפלן שבצפון מזרח הונגריה.
יהודי ברנטה

לא ידוע רבות על יהודים בכפר מלבד תיעוד של שבעה הרוגים מהכפר בשואה באתר יד ושם.
ונתונים על כמות היהודים שגרו בכפר שנים מועטות.
| שנה | כמות יהודים | כלל האוכלוסייה |
| --- | --- | --- |
| 1840 | 8 |  |
| 1880 | 13 | 543 |
| 1910 | 16 |  |
| 1920 | 23 |  |
| 1930 | 10 |  |
| 1941 | 13 | 1,127 |
לקריאה נוספת

קדושי מישקולץ והסביבה - הקהילות מהידשנמטי עד מזוקובשד ומאוזד עד סרנטץ', הרב שלמה פסטרנק, 1970, עמוד 189.
ג'ייק בורלי

| --- | --- |

 לידה:  13 במאי 1991 (בן 33) גלנדייל, ארצות הברית 
 מדינה:  ארצות הברית 
 תקופת הפעילות:  מ-2007 
 מקום לימודים:  בית הספר התיכון ארלינגטון 
 פרופיל ב-IMDb
 
ג'ייק בורלי (באנגלית: Jake Borelli; נולד ב-13 במאי 1991) הוא שחקן אמריקאי. הוא ידוע בשל תפקידיו כוולפגנג בסדרת הקומדיה "משפחת רעם" (2015–2018) וכד"ר לוי שמיט בסדרת הטלוויזיה "האנטומיה של גריי" (2017–הווה).
ראשית חייו

בורלי נולד בקולומבוס, אוהיו, ארצות הברית, ללינדה בורלי ומייק בורלי. יש לו שני אחים גדולים, בן וזק. הוא נהנה מציור, אמנות. הוא שקל ללמוד בבית ספר לאמנות כשזכה בתחרות ארצית לאמנות במהלך שנת הלימודים האחרונה שלו בתיכון. ב-2009, סיים את לימודיו בבית הספר התיכון העליוני ארלינגטון (אנ'), והתקבל לאוניברסיטת קליפורניה בלוס אנג'לס ואוניברסיטת המדינה של אוהיו. הוא החליט לעבור ללוס אנג'לס כדי להמשיך ללימודי משחק. בהיותו בקולומבוס, הופיע בורלי ביותר מ-12 מופעים בתיאטרון הילדים של קולומבוס, שכלל תפקידים במחזות "Cheaper by the Dozen",‏ "The Lion, The Witch and The Wardrobe"‏, "Wiley and the Hairy Man", ו-"Holes".
קריירה

כשעבר ללוס אנג'לס, בורלי זכה במהירות לתפקידי משנה בתוכניות טלוויזיה כמו "iCarly", ‏"Parenthood"‏ (אנ'), ‏"NCIS: לוס אנג'לס" ‏, "טרו ג'קסון", "גריק" ו"פרברי הגיהנום". הוא הופיע גם במספר סרטים קצרים.
ב-2017, הוא קיבל תפקיד בסרט הדרמה הקומית של נטפליקס, "Reality High" (אנ'). באותה שנה, הוכרז כי בורלי ישחק את המתמחה ד"ר לוי שמיט בסדרת הטלוויזיה "האנטומיה של גריי".
חיים אישיים

ג'ייק בורלי יצא מהארון כהומו באינסטגרם בנובמבר 2018, מספר רגעים לאחר שידור הפרק השישי של העונה החמש עשרה של "האנטומיה של גריי", שבה דמותו, ד"ר לוי שמיט, גם יצא מהארון.
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2012 | Nesting | ג'וש |  |
| 2017 | #Realityhigh | פרדי מאיירס |  |
| 2018 | In Searching | ג'ון |  |
פילמוגרפיה > טלוויזיה

| שנה | שם | תפקיד | הערות |
| --- | --- | --- | --- |
| 2009 | Psych: Flashback to the Teen Years | שון ספנסר | סדרת רשת; 3 פרקים |
| 2010 | iCarly | רוי | פרק: "iSpace Out" |
| 2010 | הנשכחים | בחור מתיכון | פרק: "Donovan Doe" |
| 2010 | הורים במשרה מלאה | החבר של סטיב | פרק: "Team Braverman" |
| 2010 | NCIS: לוס אנג'לס | סטיבן מראגוס | פרק: "Little Angels" |
| 2010 | טרו ג'קסון | הארווי | 2 פרקים |
| 2011 | גריק | עד ΩX מס' 1 | 2 פרקים |
| 2011 | פרברי הגיהנום | ילד | פרק: "Charity Case" |
| 2014 | כנופיות אל-איי | אנדי שילר | פרק: "Invierno Cayó" |
| 2015–2018 | משפחת רעם | וולפגנג | תפקיד משני (עונות 4-3); 13 פרקים |
| 2016 | NCIS | דין קמפבל | פרק: "React" |
| 2017–הווה | האנטומיה של גריי | ד"ר לוי שמיט | תפקיד חוזר (עונה 14–15) תפקיד ראשי (עונה 16–הווה); 84 פרקים |
| 2018–2021 | תחנה 19 | ד"ר לוי שמיט | 6 פרקים |
| 2020 | כשהארי פגש את סם | סם באסלי | סרט טלוויזיה של Freeform |
הערות שוליים

↑  Ausiello, Michael (9 באוקטובר 2017). "Grey's Anatomy Adds Six (!) New Cast Members in Season 14 Intern Surge". TV Line. ארכיון מ-2021-01-25. נבדק ב-12 באוקטובר 2018. {{cite web}}:  (עזרה)
↑  Grossberg, M (15 באוקטובר 2010). "Roles mount for '09 Arlington grad". Columbus Dispatch. ארכיון מ-2019-07-25. נבדק ב-12 באוקטובר 2018. {{cite web}}:  (עזרה)
↑  D'Alessandro, Anthony (9 באוקטובר 2017). "'Grey's Anatomy' Enlists New Set Of Interns In Recurring Roles For Season 14". Deadline. ארכיון מ-2018-06-22. נבדק ב-12 באוקטובר 2018. {{cite web}}:  (עזרה)
↑  Goldberg, Lesley (9 באוקטובר 2017). "R'Grey's Anatomy': Meet the 6 New Interns for Season 14". Hollywood Reporter. ארכיון מ-2021-02-11. נבדק ב-12 באוקטובר 2018. {{cite web}}:  (עזרה)
↑  Lenker, Maureen Lee (2 בנובמבר 2018). "'Grey's Anatomy' actor Jake Borelli comes out as gay". Entertainment Weekly. ארכיון מ-2018-11-02. נבדק ב-2018-11-02. {{cite news}}:  (עזרה)
↑  Andreeva, Nellie (10 במאי 2019). "'Grey's Anatomy': Chris Carmack, Jake Borelli & Greg Germann Promoted To Series Regulars On ABC Medical Drama". Deadline. ארכיון מ-2021-02-25. נבדק ב-10 במאי 2019. {{cite web}}:  (עזרה)
| --- | --- |
בקרת זהויות :  MusicBrainz: 1f8cf33e-03ce-40ff-bf03-1865b851e480
ג'ו סרפיני

| --- | --- |
אין תמונה חופשית
 לידה:  22 בינואר 1998 (בן 26) בת'ל פארק, פנסילבניה, ארצות הברית ארצות הברית
 שם לידה:  ג'וזף רונלד סרפיני   Joseph Ronald Serafini
 מדינה:  ארצות הברית 
 תקופת הפעילות:  מ-2005
 עיסוק:  שחקן
 מקום לימודים:  אוניברסיטת מישיגן
 בן זוג:  פרנקי רודריגז (2019–הווה)
 www.joe-serafini.com
 פרופיל ב-IMDb
 
ג'וזף רונלד סרפיני (באנגלית: Joseph Ronald Serafini; נולד ב-22 בינואר 1998) הוא שחקן אמריקאי. מגלם את דמותו של סב מתיו-סמית' בדרמה הקומית-מוזיקלית "היי סקול מיוזיקל: המחזמר: הסדרה" מבית דיסני+.
ביוגרפיה

סרפיני נולד בפרבר בת'ל פארק (אנ') הממוקם בעיר פיטסבורג שבפנסילבניה. הוא הופיע שנים רבות באקדמיית פיטסבורג לתיאטרון מוזיקלי, שם השתתף בסיבובי הופעות של קבוצת השירה שלהם "Mini Stars", וזכה במלגה ע"ש ג'ין קלי. ב-2016 הוא סיים את לימודיו התיכוניים בבית הספר התיכון בת'ל פארק. בשנת 2020 סיים את לימודיו באוניברסיטת מישיגן.
קריירה

בתקופתו בתיאטרון Pittsburgh Civic Light Opera (אנ'), סרפיני הופיע במספר הפקות, בהן "A Musical Christmas Carol", "פיטר פן: או, הילד שלא גדל", "אוליבר!", "עלובי החיים", "צלילי המוסיקה", "אל תוך היער" ו-"Anything Goes" (אנ'). כיום הוא מלמד שם כיתות אמן. נוסף לפעילותו בתיאטרון בפיטסבורג, הופיע על הבמה גם במחזה "The Music Man" (אנ') באולם הקונצרטים של מרכז קנדי שבוושינגטון די.סי., ובמחזה "The Burnt Part Boys" בתיאטרון Bald Theatre Company. הוא זכה בפרס תיאטרון מהרמה השנייה בשבוע YoungArts הלאומי במיאמי.
סרפיני הופיע בסדרת הטלוויזיה לילדים "Scientastic!" (אנ'). בשנת 2019, הוא החל להשתתף ב"היי סקול מיוזיקל: המחזמר: הסדרה" מבית דיסני+, בתפקיד סב מתיו-סמית'. בדצמבר באותה שנה נודע כי ימשיך בסדרה גם בעונתה השנייה. בנוסף, סרפיני הופיע בתפקיד אורח בסדרה בעונתה השלישית. הסדרה שודרה במשך 4 עונות, והסתיימה באוגוסט 2023. ב-23 בספטמבר 2022, סרפיני ואנדרו בארת' פלדמן (אנ') הוציאו יחד את "In My Head", דואט שנכתב על ידי דניאל מרצלוף וג'ייקוב ריאן סמית', העוסק ברומן המתהווה בין שני גברים צעירים.
חיים אישיים

בשנת 2020, סרפיני סיפר כי הוא "ביסקסואל, אם אני צריך לתת לזה שם". מסוף שנת 2019, סרפיני נמצא במערכת יחסים עם חברו ל"היי סקול מיוזיקל: המחזמר: הסדרה", השחקן פרנקי רודריגז, אשר גם מגלם בתוכנית את מושא האהבה של דמותו, קרלוס.
פילמוגרפיה > תיאטרון

| שנה | שם ההצגה | תפקיד | פרטים |
| --- | --- | --- | --- |
| 2005–2009 | A Musical Christmas Carol | טייני טים | תיאטרון ביהאם (אנ') |
| 2008 | פיטר פן, או: הילד שלא יגדל | מייקל דרלינג | מרכז בנדום (אנ') |
| 2009 | עלובי החיים | גברוש | מרכז בנדום |
| 2009 | The Music Man (אנ') | וינת'רופ | אולם הקונצרטים של מרכז קנדי (אנ') |
| 2010 | אוליבר! | אוליבר טוויסט | מרכז בנדום |
| 2011 | צלילי המוזיקה | קורט פון טראפ | מרכז בנדום |
| 2012 | "The Burnt Part Boys" |  | תיאטרון גריי בוקס |
| 2013 | אל תוך היער | ג'ֵק | תיאטרון ניו הייזלט (אנ') |
| 2014 | Anything Goes (אנ') | בילי קרוקר | תיאטרון ניו הייזלט |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2010 | Scientastic! (אנ') | אקסל |  |
| 2019–2023 | היי סקול מיוזיקל: המחזמר: הסדרה | סב מתיו-סמית' | תפקיד משנה (עונה 1)   תפקיד ראשי (עונה 2)   תפקיד אורח (עונות 3–4) |
הערות שוליים

1 2  "Pittsburgh CLO Academy Students to Perform INTO THE WOODS, 11/16". Broadway World. 8 בנובמבר 2013. נבדק ב-17 בפברואר 2020. {{cite journal}}:  (עזרה)
↑  "Announcing the Winners of Pittsburgh CLO's 2016 Gene Kelly Awards!". Broadway World. 29 במאי 2016. נבדק ב-17 בפברואר 2020. {{cite journal}}:  (עזרה)
↑  "Joe Serafini Visits With BPHS Music Students". www.bpsd.org (באנגלית). נבדק ב-2022-01-13.
↑  Owen, Rob (31 באוקטובר 2019). "Tuned In: Pittsburgh ties in 'High School Musical' and 'Encore!' on Disney+; ABC's 'Little Mermaid Live!' tunes up". Pittsburgh Post Gazette. נבדק ב-17 בפברואר 2020. {{cite journal}}:  (עזרה)
↑  "Joseph Serafini". Pittsburgh CLO. נבדק ב-17 בפברואר 2020. {{cite web}}:  (עזרה)
↑  "Master Class with Joe Serafini". All Events. נבדק ב-17 בפברואר 2020. {{cite web}}:  (עזרה)
↑  "BPHS Senior Receives National Theatre Award". BPSD. נבדק ב-17 בפברואר 2020. {{cite web}}:  (עזרה)
↑  Tricarico, Angela (8 בינואר 2020). "Joe Serafini: On High School Musical & Serving The Larger Story". Theatre Art Life. נבדק ב-17 בפברואר 2020. {{cite journal}}:  (עזרה)
↑  Carras, Christi (5 בדצמבר 2019). "'High School Musical: The Musical: The Series' ups Joe Serafini to series regular". Los Angeles Times. נבדק ב-17 בפברואר 2020. {{cite journal}}:  (עזרה)
↑  Sydney Bucksbaum, 'HSMTMTS' creator, stars talk finale ending and post-credits scene, EW, ‏9 באוגוסט 2023 (באנגלית)
↑  "Andrew Barth Feldman & Joe Serafini Share New Single 'In My Head'".
↑  Longo, Joseph (9 בינואר 2020). "Joe Serafini is much more than 'Gay Sharpay'". MEL Magazine. נבדק ב-17 בפברואר 2020. {{cite journal}}:  (עזרה)
↑  Gibson, Kelsie (2021-05-14). "HSMTMTS Stars Frankie Rodriguez and Joe Serafini Have a Sweet Romance On and Off Screen". POPSUGAR Celebrity (באנגלית אמריקאית). נבדק ב-2021-05-15.
1 2  T. Carter, Alice (17 ביולי 2011). "'Sound of Music' just the start of some acting journeys". Trib. נבדק ב-17 בפברואר 2020. {{cite journal}}:  (עזרה)
↑  Jones, Kenneth (21 ביוני 2008). "Cathy Rigby Soars Again in Peter Pan, Starting June 21 at Pittsburgh CLO". Playbill. נבדק ב-17 בפברואר 2020. {{cite journal}}:  (עזרה)
↑  "Les Miserables Comes To Pittsburgh 7/7-7/19 At The Benedum Center". Broadway World. 23 ביוני 2009. נבדק ב-17 בפברואר 2020. {{cite journal}}:  (עזרה)
↑  "Horman & Serafini Join Luker and Cassidy in NSO Pops MUSIC MAN Concert, 11/27 & 11/28". Broadway World. 20 בנובמבר 2009. נבדק ב-17 בפברואר 2020. {{cite journal}}:  (עזרה)
↑  Bacalzo, Dan (21 בינואר 2010). "Joseph Serafini To Star In Pittsburgh CLO's Oliver!". Theater Mania. נבדק ב-17 בפברואר 2020. {{cite journal}}:  (עזרה)
↑  "BALD Theatre Premieres THE BURNT PART BOYS, Now thru 9/8". Broadway World. 31 באוגוסט 2012. נבדק ב-17 בפברואר 2020. {{cite journal}}:  (עזרה)
↑  "Pittsburgh CLO Academy Students to Perform ANYTHING GOES, 11/15". Broadway World. 14 באוקטובר 2014. נבדק ב-17 בפברואר 2020. {{cite journal}}:  (עזרה)
ארוחת בוקר

ארוחת בוקר ישראלית של ביצי עין, סלט ירקות, קפה, לחם וממרחים
ארוחת בוקר ב"ארומה": ביצת עין על טוסט סלמון מעושן וגבינת שמנת, סלט ירקות ישראלי וקפה הפוך
ארוחת בוקר היא בדרך כלל ארוחה קלה. כבר בתלמוד מיוחסת חשיבות רבה ל"פת שחרית", המועילה למניעת תחלואים. גם כיום מכיר המחקר הרפואי בחשיבותה של ארוחת הבוקר.
משמעות תזונתית ובריאותית של ארוחת בוקר

תזונאים מעלים על נס את חשיבות ארוחת הבוקר כארוחה שמספקת את צורכי האנרגיה שהגוף זקוק להם כדי לפצוח בעמל היום.
משמעות תזונתית ובריאותית של ארוחת בוקר > תזונה

מחקרים בארצות הברית ובאירופה העלו ממצאים שונים ביחס לערכה הקלורי של ארוחת בוקר ממוצעת, בהתאם למשתנים דמוגרפים וכלכליים. סקרים אצל ילדים ונערים (גילאי 5–18) בארצות הברית ובאירופה, הראו טווח שבין 275 ל-669 קלוריות. חלוקה הקלוריות לפי אבות המזון במחקרים אלו:
אחוז קלוריות מפחמימות: 49%-72%
אחוז קלוריות מחלבונים: 11%-16%
אחוז קלוריות משומנים: 14%-40%
מחקרים רבים הראו כי צריכת הקלוריות הכוללת של ילדים ומתבגרים שמקפידים על ארוחת בוקר גבוהה משל חבריהם ה"מדלגים" עליה.
חלק מהמחקרים מורים כי אחוז השומן מכלל הקלוריות נמוך יותר אצל אוכלי ארוחת בוקר. מי שארוחת הבוקר שלו מספקת 25% מהאנרגיה ביום, צורך יותר פחמימות ופחות שומנים מאוכלי ארוחת בוקר דלה באנרגיה (עד 15% מהצריכה הקלורית היומית).
יתרונות תזונתיים לארוחת בוקר:
לארוחת בוקר יתרון באספקת סיבים תזונתיים.
ריכוז הכולסטרול בדם גבוה יותר אצל ילדים ומבוגרים שאינם מקפידים על ארוחת בוקר.
צריכה גבוהה משמעותית של ויטמינים ומינרלים חיוניים אצל אוכלי ארוחת בוקר (ויטמינים A ו-C, סידן, אבץ וברזל). בפרט, מראים מחקרים רבים עליה משמעותית בצריכת סידן אצל ילדים ומתבגרים המקפידים על ארוחת בוקר.
משמעות תזונתית ובריאותית של ארוחת בוקר > תזונה > ארוחת בוקר ועודף משקל

כמה מחקרים מורים כי הימנעות מארוחת בוקר אצל מתבגרים מעלה את הסיכון לעודף משקל בבגרות, נמצא כי אצל ילדים ה"מדלגים" על ארוחת בוקר צריכת הפירות והירקות נמוכה מהנדרש והצריכה של חטיפים בעלי ערך תזונתי נמוך גדלה. מחקר שעקב אחר הרגלי ארוחת בוקר אצל ילדים בארצות הברית, העריך כי ירידה באכילת ארוחת בוקר אחראית לעליה של יחידת BMI אחת בממוצע הכולל. מחקר אחר העריך כי ההרגל לאכול אכילת ארוחת בוקר בכל יום לימודים מקטין ב-30% בקירוב את הסיכוי לעודף משקל אצל ילדים. מחקרים דומים במבוגרים הניבו תוצאות סותרות.
עם זאת הקשר הסיבתי בין הימנעות מארוחת בוקר לעודף משקל לא הוכח. יש המשערים כי המחקרים המבוססים על סקרים בהם הנשאל מדווח על ארוחות שאכל מוטים, מכיוון שנערים הסובלים מעודף משקל נוטים להכחיש אכילה. קשר אפשרי אחר הוא שילדים המוטרדים מעודף משקל נמנעים מאכילת ארוחת בוקר (כלומר הוויתור על ארוחת הבוקר הוא תוצאת המשקל העודף ולא סיבתו). ייתכן כי הסיבה לקשר שבין השמנה להימנעות מארוחת בוקר היא פעילות גופנית מועטה יותר אצל מי שאינם אוכלים ארוחת בוקר באופן סדיר.
משמעות תזונתית ובריאותית של ארוחת בוקר > השפעה פסיכולוגית ושכלית

תלמידים שקיבלו ארוחת בוקר שיפרו את הישגיהם הלימודיים לעומת קבוצת הביקורת: הזיכרון קצר הטווח השתפר ויכולת הקריאה והחישוב האריתמטי. מחקרים אחרים הראו שיפור בטווח רחב של יכולות ריכוז ולמידה, כולל יכולת פתרון בעיות ויצירתיות.
ייתכן כי השיפור בביצועי הלמידה והזיכרון בעקבות אכילת ארוחת בוקר קשור לרמת הגלוקוז בדם, הזמין למערכת העצבים המרכזית. אישוש לסברה זו נמצא במחקרים שהראו שהירידה ביכולת למידה והזיכרון במשך הבוקר, איטית יותר כאשר ארוחת הבוקר כללה דגנים בעלי אינדקס גליקמי נמוך שמספקים רמה קבועה יותר של גלוקוז לדם